
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 448 


11 Μαΐου 1998 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός της Αμοιβής των Παρατηρητών των Μετε¬ 
ωρολογικών Σταθμών της Εθνικής Μετεωρολογικής 

Υπηρεσίας. 1 

Επέκταση πληρωμής αποδοχών μέσω Τραπεζών στο 
προσωπικό (Στρατιωτικό και Πολιτικό) του Υπουρ¬ 
γείου Εθνικής Άμυνας και καθορισμός είσπραξης 

αποδοχών χωρίς υπογραφή των δικαιούχων. 2 

Τροποποίηση της Δ16γ/04/507/Γ/17.10.97 κοινής 

απόφασης. 3 

Συγκρότηση εκτελεστικής Επιτροπής για την διεξα¬ 
γωγή του ΠΑΓΚΟΣΜΙΟΥ ΠΡΩΤΑΘΛΗΜΑΤΟΣ ΚΩ¬ 


ΠΗΛΑΣΙΑΣ ΝΕΩΝ (ΚΥΠΕΛΛΟ ΕΘΝΩΝ) 1998. ... 4 
Μεταβίβαση αρμοδιοτήτων στον Υποδιοικητή του 
ΟΓΑ. 5 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2028109/2801/0022 (1) 


Καθορισμός της Αμοιβής των Παρατηρητών των Μετεω¬ 
ρολογικών Σταθμών της Εθνικής Μετεωρολογικής 
Υπηρεσίας. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

α. Τις διατάξεις του άρθρου 8 του Ν.Δ. 367/74 «Περί 
Εθνικής Μετεωρολογικής Υπηρεσίας». 

β. Την υπ' αριθμ. Φ. 510/130/Υ. 207619/23.10.70 
(ΦΕΚ Β/20.11.70) Κοινή Απόφαση Υπουργών Εθνικής 
Άμυνας και Οικονομικών «Περί Καθορισμού του αριθμού 
του επί επιμισθίω Παρατηρητών της ΕΜΥ». 

γ. Το άρθρο 40 του Π.Δ. 161/97 (ΦΕΚ 142/Α73.7.97) 
«Περί Οργανισμού, Κανονισμού της Εθνικής Μετεωρολο¬ 
γικής Υπηρεσίας του Υπουργείου Εθνικής Άμυνας». 

δ. Την αριθμ. 2043455/3827/0022/26.7.91 (ΦΕΚ 
663Β77.8.91) Κοινή Απόφαση Υπουργών Εθνικής Άμυ¬ 
νας και Οικονομικών «Περί Καθορισμού της αμοιβής των 
Παρατηρητών των Μετεωρολογικών Σταθμών της Εθνικής 
Μετεωρολογικής Υπηρεσίας», 
ε. Τις προτάσεις του Διοικητικού της ΕΜΥ οι οποίες 


υποβλήθηκαν με τις υπ’ αριθμ. Φ. 831 ΑΔ/5223/7.6.96 
και Φ. 820/ΑΔ 479/5503/21.7.97 Αναφορές. 

στ. Την υπ’ αριθμ. 29261/7.10.96 (ΦΕΚ 933 Β7 
10.10.96) Απόφαση του Πρωθυπουργού και Υπουργού 
Εθνικής Άμυνας «Περί Ανάθεσης αρμοδιοτήτων Υπουρ¬ 
γού Εθνικής Άμυνας στον Υφυπουργό Εθνικής Άμυ¬ 
νας». 

ζ. Την υπ’αριθμ. 1107147/1239/0006Α/4 10 96 (ΦΕΚ 
922Β77.10.96) απόφαση του Πρωθυπουργού και Υπουρ¬ 
γού Οικονομικών «Περί ανάθεσης αρμοδιοτήτων στους 
Υφυπουργούς Οικονομικών», αποφασίζουμε: 

1. Καθορίζουμε την αμοιβή των Παρατηρητών των Με¬ 
τεωρολογικών Σταθμών της Εθνικής Μετεωρολογικής 
Υπηρεσίας, ανάλογα με την προϋπηρεσία, συνεχή ή δια¬ 
κεκομμένη, Παρατη ρητού Μετεωρολογικών Σταθμών 
εκάστου, ως ακολούθως: 

α. Μέχρι πέντε (5) χρόνια υπηρεσίας, 25 000 δρχ. (εί¬ 
κοσι πέντε χιλιάδες). 

β. Από πέντε (5) χρόνια μέχρι και δέκα (10) χρόνια υπη¬ 
ρεσίας, 28.000 δρχ. (είκοσι οκτώ χιλιάδες). 

γ. Από δέκα (10) χρόνια μέχρι και δεκαπέντε (15) χρόνια 
υπηρεσίας, 31.000 δρχ. (τριάντα μία χιλιάδες). 

δ. Από δεκαπέντε (15) χρόνια υπηρεσίας και άνω, 
35.000 δρχ. (τριάντα πέντε χιλιάδες). 

2. Από τις διατάξεις της παρούσας προκαλείται ετήσια 
οικονομική επιβάρυνση, ανερχόμενη στο ποσό των 
8.300.000 δρχ. περίπου, η οποία δεν έχει προβλεφθεί 
στον Π/Υ ΓΕΑ τρέχοντος έτους, αλλά δύναται ν' αντιμετω- 
πισθεί με μεταφορά αντίστοιχης πίστωσης από τον ΚΑΕ 
1111/Ε.Φ. 11-420 της ΕΜΥ. 

Η παρούσα απόφαση να δημοσιευθεί στην Εφημερίδα 
της Κυβερνήσεως. , 

Αθήνα, 30 Απριλίου 1998 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΟΙΚΟΝΟΜΙΚΟΝ 

ΔΗΜ. ΑΠΟΣΤΟΛΑΚΗΣ ΝΙΚ. ΧΡΙΓΤΟΔΟΥΛΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


Αριθ. 2028560/1269/0022 (2) 

Επέκταση πληρωμής αποδοχών μέσω Τραπεζών στο προ¬ 
σωπικό (Στρατιωτικό και Πολιτικό) του Υπουργείου 
Εθνικής Άμυνας και καθορισμός είσπραξης αποδοχών 
χωρίς υπογραφή των δικαιούχων. 

01 ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη τις διατάξεις: 
α. Του άρθρου 1 παρ. 5 του Ν. 2303/95 «Περίπληρωμής 
αποδοχών δημοσίων υπαλλήλων μέσω τραπεζικού συστή¬ 
ματος και άλλες διατάξεις» (ΦΕΚ Α' 80). 

β. Του άρθρου 39 του Ν.Δ. 721/70 «Περί οικονομικής 
μερίμνης και λογιστικού των Ενόπλων Δυνάμεων» (ΦΕΚ Α' 
251). 

γ. Της υπ’ αριθμ. 092/5/329834/15.9.73 Κοινής Από¬ 
φασης Υπουργών Εθνικής Άμυνας και Οικονομικών «Περί 
του τρόπου πληρωμής αποδοχών Ε.Δ.» (ΦΕΚ Β' 1151). 

δ. Της αριθ. 2020401/2513/0022/26.3.1997 Απόφα¬ 
σης του Υφυπουργού Οικονομικών στο Γ.Λ. Κράτους 
«Περί καθορισμού των τραπεζών και πιστωτικών ιδρυμά¬ 
των που συμμετέχουν στο νέο σύστημα πληρωμής των 
αποδοχών των υπαλλήλων του Υπουργείου Οικονομι¬ 
κών». 

ε. Την από 2.4.1997 Σύμβαση του Ελληνικού Δημοσίου 
(Υπ. Οικονομικών) με την «ΔΙΑΤΡΑΠΕΖΙΚΑ ΣΥΣΤΗΜΑΤΑ 
Α.Ε.» και την Ένωση Ελληνικών Τραπεζών, όπως τροπο¬ 
ποιήθηκε με την από 30 Δεκεμβρίου 1997 σύμβαση πλη¬ 
ρωμής αποδοχών. 

στ. Της με αριθμ. 29261/7.10.96 Κοινής Απόφασης 
Πρωθυπουργού και Υπουργού Εθνικής Άμυνας για «Ανά¬ 
θεση αρμοδιοτήτων στον Υφυπουργό Εθνικής Άμυνας» 
(ΦΕΚ Β' 933). 

ζ. Της με αριθμ. 1107147/0006Α/4.10.96 Κοινής Από¬ 
φασης Πρωθυπουργού και Υπουργού Οικονομικών «Ανά¬ 
θεση αρμοδιοτήτων Υπουργού Οικονομικών στους Υφυ¬ 
πουργούς Οικονομικών» (ΦΕΚ Β' 922). 

η. Του άρθρου 29Α του Ν. 1558/85 «Κυβέρνηση και Κυ¬ 
βερνητικά Όργανα» (ΦΕΚ Α’ 137), όπως προστέθηκε με 
το άρθρο 27 τουΝ. 2081/92 (ΦΕΚΑ' 154) και τροποποιή¬ 
θηκε με το άρθρο 1 παρ. 2 του Ν. 2469/97 (ΦΕΚ Α’38). 

θ. Την ανάγκη επέκτασης του νέου συστήματος πληρω- 
μήςτων αποδοχών μέσω Τραπεζών στο Προσωπικό (Στρα¬ 
τιωτικό και Πολιτικό) του Υπουργείου Εθνικής Άμυνας. 

ι. Το γεγονός ότι από τις διατάξεις της απόφασης αυτής 
δεν προκαλείται οικονομική επιβάρυνση στο Κρατικό 
Προϋπολογισμό για το έτος 1998, καθώς και για τα επό¬ 
μενα έτη. πλέον της συμβατικής υποχρέωσης του Δημο¬ 
σίου με βάση τις από 2.4:1997 και 30.12.1997 Συμβάσεις 
του Δημοσίου, μετά της Ένωσης Ελληνικών Τραπεζών και 
της ΔΙΑΣ Α.Ε., αποφασίζουμε: 

1. Οι διατάξεις του άρθρου 1 παρ. 1 του Ν. 2303/95 
(ΦΕΚ Α' 80), περί πληρωμής των αποδοχών των υπαλλή¬ 
λων του Υπουργείου Οικονομικών, μέσω Τραπεζών ή πι¬ 
στωτικών ιδρυμάτων με πίστωση ατομικών εντόκων λογα¬ 
ριασμών αυτών, επεκτείνονται και στο προσωπικό (Στρατι¬ 
ωτικό και Πολιτικό) του Υπουργείου Εθνικής Άμυνας. 

2. Η δικαιολόγηση των σχετικών δαπανών γίνεται με 
ονομαστικές καταστάσεις και σχετική κοινοποίηση της 
εντολής χρεωπιστώσεως της Δ24 του Γ.Λ.Κ. περίκαταθέ- 
σεως του συνολικού χρηματικού ποσού με ανάλογη εφαρ¬ 
μογή του άρθρου 4 περ. γ’ παρ. 1 και του άρθρου 5 της 


αριθμ. 2041609/1011/0022/5.6.1997 Απόφασης του 
Γ.Κ. Κράτους «περί διαδικασίας τρόπου πληρωμής απο¬ 
δοχών, μέσω Τραπεζών». Τα παραπάνω τηρούνται από το 
οικείο Μηχανογραφικό Κέντρο ή Γ ενική Διαχείριση ανά¬ 
λογα με την οργάνωση του οικείου κλάδου. 

3. Οι λοιπές λεπτομέρειες, ή οι ιδιαιτερότητες που ανα¬ 
κύπτουν από την εφαρμογή αυτής της απόφασης ρυθμί¬ 
ζονται με τις διατάξεις που ισχύουν για τις' Ενοπλες Δυνά¬ 
μεις, 

4. Η ισχύς της παρούσας αρχίζει από 1 Αυγούστου 1998 
ημερομηνία έναρξης πληρωμής των αποδοχών του στρατι¬ 
ωτικού και πολιτικού προσωπικού του Υπουργείου Εθνι¬ 
κής Άμυνας, μέσω τραπεζικού συστήματος. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 5 Μαΐσυ 1998 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΟΙΚΟΝΟΜΙΚΟΝ 

ΔΗΜ. ΑΠΟΓΓΟΛΑΚΗΣ ΝΙΚ. ΧΡΙΣΤΟΔΟΥΛΑΚΗΖ 

- 4 - 

Αριθ. Δ16γ/011/163/Γ (3) 

Τροποποίηση τηςΔ16γ/04/507/Γ/17.10.97 κοινής από¬ 
φασης. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1) Τις διατάξεις του άρθρου 6 του Ν. 2414/96 «Εκσυγ¬ 
χρονισμός των Δημοσίων Επιχειρήσεων και Οργανισμών 
και άλλες διατάξεις» (ΦΕΚ 135 Α'). 

2) Τις διατάξεις της υπουργικής απόφασης αρ. Δ16γ/ 
015/8125/23.12.96 «Προσαρμογή στις διατάξεις του Ν. 
2414/96 του Καταστατικού της Ανώνυμης Εταιρείας με 
την επωνυμία «ΕΤΑΙΡΕΙΑ ΥΔΡΕΥΣΗΣ ΚΑΙ ΑΠΟΧΕΤΕΥ¬ 
ΣΗΣ ΠΡΩΤΕΥΟΥΣΑΣ (ΕΥΔΑΠ)» (ΦΕΚ 1143 Β’). 

3) Την αρ. Δ16γ/04/507/Γ/17.10.97 κοινή απόφαση 
ορισμού Προέδρου, Διευθύνοντος Συμβούλου και εκπρο¬ 
σώπου του Γενικού Λογιστηρίου του Κράτους στην ΕΥ- 
ΔΑΠ Α.Ε. 

4) Την από 6.5.98 αίτηση παραίτησης του Γεωργίου Αν- 
δρεάδη από τη θέση του Προέδρου του Διοικητικού Συμ¬ 
βουλίου της ΕΥΔΑΠ Α.Ε. 

5) Το γεγονός ότι από την απόφαση προκαλείται δα¬ 
πάνη σε βάρος του προϋπολογισμού της ΕΥΔΑΠ, οικονο¬ 
μικού έτους 1998, το ύψος της οποίας δεν μπορεί να κα- 
θορισθεί σ’ αυτό το στάδιο. 

6) Την αρ. Δ17α/03/99/Φ. 2.2.1/29.10.96 απόφαση 
του Πρωθυπουργού και Υπουργού ΠΕΧΩΔΕ «Ανάθεση αρ¬ 
μοδιοτήτων Υπουργού ΠΕΧΩΔΕ στους Υφυπουργούς ΠΕ¬ 
ΧΩΔΕ Χρίστο Βερελή και Θεόδωρο Κολιοπάνο» (ΦΕΚ 
1006 Β'), αποφασίζουμε: 

Α. Αποδεχόμαστε την από 6.5.98 αίτηση παραίτησης 
του Γεωργίου Ανδρεάδη από τη θέση του Προέδρου του 
Διοικητικού Συμβουλίου της ΕΥΔΑΠ Α.Ε. 

Β. Τροποποιούμε την αριθ. Δ16γ/04/507/Γ/17.10.97 
απόφασή μας, όσον αφορά τον ορισμό Προέδρου του Διοι¬ 
κητικού Συμβουλίου της ΕΥΔΑΠ ΑΕ Γεωργίου Ανδρεάδη 
και ορίζουμε ως Πρόεδρο του ως άνω Συμβουλίου τον Γε- 
ώργιο Παπσβασιλείου Τοπογράφο-Μηχανικό, σε αντικα- 

τάσταση του παραιτηθέντος Προέδρου του Δ.Σ. της Εται¬ 
ρείας. 

Η θητεία του ως άνω Προέδρου ορίζεται για τον υπό¬ 
λοιπο χρόνο της θητείας του παραιτηθέντος. 

Κατά τα λοιπά ισχύει η αριθ. Δ16γ/04/507/Γ/17.10.97 
απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Μαΐου 1998 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΕΘΝΙΚΗΣ ΟΙΚΟΝΟΜΙΑΣ ΚΑΙ ΔΗΜ. ΕΡΓΩΝ 

Γ. ΠΑΓΙΑΝΤΩΝΙΟΥ ΧΡ. ΒΕΡΕΛΗΣ 

- 4 - 

Αριθ 9424 (4) 

Συγκρότηση εκτελεστικής Επιτροπής για την διεξαγωγή 

του ΠΑΓΚΟΣΜΙΟΥ ΠΡΩΤΑΘΛΗΜΑΤΟΣ ΚΩΠΗΛΑΣΙΑΣ 

ΝΕΩΝ (ΚΥΠΕΛΛΟ ΕΘΝΩΝ) 1998. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Α. Ν. 397/68 «περί επανασυστάσεως της Γ ενικής 
Γραμματείας Αθλητισμού και των αρμοδιοτήτων αυτής». 

β) Του Π.Δ. 77/85 «Οργανισμός της Γ.Γ.Α.». 

γ) Του Ν. 1558/85 «Κυβέρνηση και Κυβερνητικά Όρ¬ 
γανα». 

δ) Του Ν. 75/75 «Περί οργανώσεως του Εξωσχολικού 
Αθλητισμού και ρυθμίσεως συναφών θεμάτων». 

ε) Του Ν. 1566/85 «Δομή και Λειτουργία Πρωτοβάθμιας 
και Δευτεροβάθμιας Εκπαίδευσης και άλλες διατάξεις 
(άρθρο 65 παρ. 5)». 

στ) Του Ν. 1646/86 (άρθρο 33) «Μέτρα πρόληψης και 
καταστολής της βίας κ.λ.π.». 

2. Την αρ. ΥΠΠΟ/ΓΝΟΣ/47968/9.10.96 (ΦΕΚ 937/Β/ 
14.10.96) κοινή απόφαση των Πρωθυπουργού και του 
Υπουργού Πολιτισμού «περί ανάθεσης αρμοδιοτήτων στον 
Υφυπουργό Πολιτισμού». 

3. Το αρ. 2206/31.10.97 έγγραφο της ΕΛΛΗΝΙΚΗΣ 
ΚΩΠΗΛΑΤΙΚΗΣ ΟΜΟΣΠΟΝΔΙΑΣ ΦΙΛΑΘΛΩΝ ΝΑΥΤΙΚΩΝ 
ΣΩΜΑΤΕΙΩΝ, αποφασίζουμε: 

Στα πλαίσια διεξαγωγής του ΠΑΓΚΟΣΜΙΟΥ ΠΡΩΤΑ¬ 
ΘΛΗΜΑΤΟΣ ΚΩΠΗΛΑΣΙΑΣ ΝΕΩΝ (ΚΥΠΕΛΛΟ ΕΘΝΩΝ) 
1998 στη χώρα μας, συγκροτούμε ΕΚΤΕΛΕΣΤΙΚΗ ΕΠΙ¬ 
ΤΡΟΠΗ η οποία θα αποτελείται από τους κάτωθι: 

1. ΖΑΧΑΡΟΠΟΥΛΟ ΣΠΗΛΙΟ, Δ/ντή Αγωνιστικού Αθλη¬ 
τισμού Γ.Γ.Α., ως Πρόεδρος. 

2. ΜΟΝΑΧΟ ΓΕΩΡΓΙΟ, Πρόεδρο ΕΚΟΦΝΣ, ως Α' Αντι¬ 
πρόεδρο. 

3. ΣΤΑΜΟ ΣΩΤΗΡΙΟ, Α’ Αντιπρόεδρο ΕΚΟΦΝΣ, ως Β' 
Αντιπρόεδρο. 

4. ΚΑΡΡΑ ΙΩΑΝΝΗ, Γεν. Γραμματέα ΕΚΟΦΝΣ, ως 
Γραμματέα. 

5. ΜΕΝΤΕΣΙΔΗ ΘΩΜΑ, Προϊστάμενο Τμ. Οικ. Ελέγχου 
Γ.Γ.Α., ως Ταμία. 

6. ΜΕΡΤΥΡΗ ΒΑΣΙΛΙΚΗ, Προϊσταμένη Τμ. Υγρού Στί¬ 
βου και Βαρέων Αθλημάτων Γ.Γ.Α., ως Μέλος. 

7. ΒΑΛΕΡΓΑΚΗ ΚΩΝ/ΝΟ, Προϊστάμενο Τμ. Σωματείων 
& Γυμναστηρίων της Γ.Γ.Α., ως Μέλος. 


8 ΚΑΡΥΟΦΥΛΛΗ ΙΩΑΝΝΑ, Προϊσταμένη Τμ. Διοίκη¬ 
σης Προσωπικού της Γ.Γ.Α., ως Μέλος. 

9. ΖΑΦΕΙΡΟΠΟΥΛΟΥ ΑΝΤΩΝΙΑ, Προϊσταμένη Τμ. 
Αθλητισμού Υλικού της Γ.Γ.Α., ως Μέλος. 

10. ΚΑΚΚΟΣ ΒΑΣΙΛΗΣ, Αθλητικός Ψυχολόγος, ως Μέ¬ 
λος. 

11. ΛΟΡΕΝΤΖΟΣ ΣΤΑΜΑΤΗΣ, Ταμίας ΕΚΟΦΝΣ, ως 
Μέλος. 

Διευθυντής ορίζεται ο ΤΣΕΠΗΣ ΗΛΙΑΣ, Καθηγητής Φυ¬ 
σικής Αγωγής. 

Γραμματέας της ανωτέρω Επιτροπής ορίζεται η ΦΡΑ¬ 
ΓΚΟΥ ΑΓΓΕΛΙΚΗ, μόνιμη υπάλληλος της Γ.Γ.Α., ΔΕΙ/Β’ 
και Οικονομική Υπόλογοςη ΨΥΧΟΥΛΗ ΑΓΓΕΛΙΚΗ, μόνιμη 
υπάλληλος της Γ.Γ.Α., ΔΕ2/Β". 

Ο Πρόεδρος, οι Αντιπρόεδροι και τα Μέλη της ΕΚΤΕΛΕ¬ 
ΣΤΙΚΗΣ ΕΠΙΤΡΟΠΗΣ δεν δικαιούνται αποζημίωσης. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 5 Μαΐου 1998 

Ο ΥΦΥΠΟΥΡΓΟΣ 

ΑΝΔΡΕΑΣ Αθ. ΦΟΥΡΑΣ 
-♦- 

Μεταβίβαση αρμοδιοτήτων στον Υποδιοικητή του ΟΓΑ. 
Ο ΔΙΟΙΚΗΤΗΣ 

ΤΟΥ ΟΡΓΑΝΙΣΜΟΥ ΓΕΩΡΓΙΚΩΝ ΑΣΦΑΛΙΣΕΩΝ 
Έχοντας υπόψη: 

1. Τις διατάξεις του άρθρου 15 του Ν. 4169/1961, 

2. Τις διατάξεις του άρθρου 16 του Κανονισμού «Διαρ- 
θώσεως, Συνθέσεως και Αρμοδιοτήτων των Υπηρεσιών 
του ΟΓΑ», 

3. Τις διατάξεις του άρθρου 15 του Ν. 1573/1985, με 
τις οποίες συστήθηκε θέση Υποδιοικητή στον ΟΓ Α, 

4. Τα από 24.2.1998 (ΦΕΚ 39 τ. Ν.Π.Δ.Δ.) και 9.4.1998 
(ΦΕΚ 69 τ. Ν.Π.Δ.Δ.) Π.Δ. περί διορισμού Διοικητή και 
Υποδιοικητή του ΟΓΑ, αντίστοιχα, 

5. Τις υπηρεσιακές ανάγκες, αποφασίζουμε: 

I. Ορίζουμε όπως, σε περίπτωση απουσίαςή κωλύματός 
μου, με αναπληρώνει σε όλες μου τις αρμοδιότητες, ο 
Υποδιοικητής του ΟΓΑ. 

II. Μεταβιβάζουμε στον Υποδιοικητή του ΟΓΑ Πόνο 
Σπηλιόπουλο, τις κατωτέρω αρμοδιότητες, εκτός αν μ' 
αυτές ρυθμίζονται θέματα με τα οποία χαράσεται η γενική 
πολιτική του Οργανισμού, 

Α. Εποπτείας, ελέγχου, προωθήσεως του υπηρεσιακού 
αντικειμένου και υπογραφής όλων των εγγράφων, των 
εξής Κλάδων και Υπηρεσιών: 

1. Από τους υπαγόμενους στη Γ ενική Διεύθυνση Ασφά¬ 
λισης: 

• ΣΤ' Κλάδου Οικογενειακών Επιδομάτων. 

• Γ Κλάδου Μητρώου Συνταξιούχων και Πληρωμής Συ¬ 
ντάξεων. 

2. Από τους υπαγόμενους στη Γ ενική Διεύθυνση Διοικη¬ 
τικής Υποστήριξης: 

• Η' Υπηρεσίας Δημοσίων και Διεθνών Σχέσεων. 

• θ' Υπηρεσίας Στατιστικής και Μελετών. 

• ΙΒ' Κλάδου Μηχανογράφησης. 

Β. Της υπογραφής εντολών πληρωμής επιταγών και 
ενταλμάτων πληρωμής μέχρι ποσού διακοσίων εκατομμυ¬ 
ρίων (200.000.000) δραχμών. 

Γ. Ο Διοικητής του Οργανισμού επιφυλάσσεται να 
ασκεί, κατά την κρίση του, οποιαδήποτε από τις παρα¬ 
πάνω ανατιθέμενες αρμοδιότητες. 


Με την απόφαση αυτή δεν προκαλείται δαπάνη σε βά¬ 
ρος του Κρατικού Προϋπολογισμού και του Προϋπολογι¬ 
σμού του ΟΓΑ. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 6 Μαΐου 1998 
Ο Διοικητής 

ΣΠΥΡΟΣ ΓΙΑΝΝΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


